CELEX: 62013CN0111
Language: et
Date: 2013-03-07 00:00:00
Title: Kohtuasi C-111/13: 7. märtsil 2013 esitatud hagi — Euroopa Komisjon versus Soome Vabariik

27.4.2013   
            
            
               ET
            
            
               Euroopa Liidu Teataja
            
            
               C 123/14
            
         7. märtsil 2013 esitatud hagi — Euroopa Komisjon versus Soome Vabariik
   (Kohtuasi C-111/13)
   2013/C 123/22
   Kohtumenetluse keel: soome
   
      Pooled
   
   
      Hageja: Euroopa Ühenduste Komisjon (esindajad: P. Hetsch, O. Beynet ja I. Koskinen)
   
      Kostja: Soome Vabariik
   
      Hageja nõuded
   
   
               —
            
            
               tuvastada, et Soome Vabariik on jätnud täitmata Euroopa Parlamendi ja nõukogu 13. juuli 2009. aasta direktiiv 2009/73/EÜ, mis käsitleb maagaasi siseturu ühiseeskirju ning millega tunnistatakse kehtetuks direktiiv 2003/55/EÜ (1) artikli 54 lõikest 1 tulenevad kohustused, jättes jõustamata vajalikud õigus- ja haldusnormid direktiivi 2009/72/EÜ artikli 2 lõigete 1, 2, 4-18, 20 ja 22-36, artikli 3 lõike 3 esimese, teise ja kolmanda lause ning lõike 6 punkti b, artikli 12, artikli 13 lõigete 1, 2 ja 5, artikli 15 lõigete 1 ja 2, artikli 16 lõike 1 teise lause ning lõigete 2 ja 3, artikli 25 lõike 1, artikli 33, artikli 36 lõike 4 teise ja kolmanda lõigu, lõigete 6 ja 8 ning lõike 9 kolmanda lõigu, artikli 39 lõike 4 punktide a ja b, lõike 5 esimese lõigu punktide a ja b ning teise lõigu teise lause, artikli 40 punktide a-e, g ja h, artikli 41 lõike 1 punktide b, c-f, h-q ja s-u, lõike 4 punktide b ja d, lõike 6 punkti a ning lõigete 7, 9, 10, 11 ja 12, artikli 42 lõike 1, artikli 43 lõigete 1, 4 ja 8, artikli 44 lõigete 1, 2, 3, 6 ja 7 ning I lisa punkti 1 alapunkti a kuuenda ja kaheksanda taande, alapunktide b, d, f ja h ning punkti 2 siseriiklikku õigusesse ülevõtmiseks või vähemalt ei ole Soome mandriosa osas komisjonile neist teatanud;
            
         
               —
            
            
               mõista vastavalt ELTL artikli 260 lõikele 2 Soome Vabariigilt välja trahv 28 569,6 eurot päevas, mida kohaldatakse käesolevas asjas kohtuotsuse kuulutamise päevast alates;
            
         
               —
            
            
               mõista kohtukulud välja Soome vabariigilt.
            
         
      Väited ja peamised argumendid
   
   Direktiivi ülevõtmise tähtaeg lõppes 3. märtsil 2011.
   
      (1)  ELT L 211, lk 55.